Kristian Sætre

Kristian Lorang Engen Sætre (født 14. november 1996) er en norsk gründer, foredragsholder og influenser. Han ble kjent som frontfiguren for organisasjonen Oss mot Mobbing som han grunnla i 2012.

Gjennom Oss mot Mobbing dro Sætre på turneer rundt i Norge, og holdt foredrag innenfor temaet antimobbing. Som et resultat av sitt engasjement rundt mobbing. ble han i 2014 kåret til årets forbilde. I 2015 deltok han på et møte med statsminister Erna Solberg for å utarbeide en ny politikk mot mobbing. Gjensidigestiftelsen har tildelt Oss mot Mobbing flere millioner i støtte.

I tillegg til Oss mot Mobbing har Kristian Sætre drevet med sosiale medier. Han var også en av personene bak youtube-kanalen Engengjengen. I 2020 endret kanalen navn til Kristian Sætre. Idag er han mest kjent fra Snapchat, der han deler bilder og videoer fra sitt hverdagsliv.

I 2021 lanserte han parfymemerket Utsolgt. Deler av salgssummen skal gå til organisasjoner som jobber med barn og unges psykiske helse.

Referanser 

Norske gründere